છેલ્લી બે ટમ કરતાં વધારે સમયથી એનસીપી અને કોંગ્રેસ વિધાનસભાની ચૂંટણી ગઠબંધનમાં લડે છે અને જેનો સીધો ફાયદો એનસીપીને થાય છે જો કે રાજ્યસભાની ચૂંટણીમાં એનસીપીના બન્ને ધારાસભ્યોએ પાર્ટી વ્હીપની વિરૂધ્ધ જઈ ભાજપને મત આપ્યાની વાત સામે આવતાં ઉમરેઠના કોંગ્રેસ કાર્યકરોમાં ભારે નારજગી વ્યાપી હતી તો વળી પોતાની સાથે દગો થયો હોવાની લાગણી પણ કોંગ્રેસીઓ અનુભવી રહ્યા છે, અને એટલે જ આ મામલાએ ઉમરેઠના રાજકારણમાં ગરમાવો લાવી દીધો છે તો વળી આ વિધાનસભાની ચૂંટણીમાં ગઠબંધન રહેશે કે નહી તે અંગેની ચર્ચાઓએ પણ જોર પકડયું છે તો આ ચર્ચાઓને આધારે ઘણા સમયથી વિધાનસભાની ચૂંટણી લડવા થનગની રહેલા ઉમેદવારો ફરી સક્રિય થયાં છે.